《庆成赐宴》
明代·韩殷

玉钥初开众乐攒，芙蓉阙下会千官。露分仙掌金茎冷，月射珠宫剑阙寒。

万里梯航通鸟道，六州蕃落从戎鞍。歌钟满座争欢赏，长得君王带笑看。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。